Diari Oficial de la Generalitat Valenciana


Sumari del DOGV 3323, del 04-09-1998 (1998/6409)

ORDRE de 25 de juny de 1998, de la Conselleria de Cultura, Educació i Ciència, per la qual s'atribuïx la denominació específica de José Marhuenda Prats a l'Institut d'Educació Secundària de Pinoso.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3323

Data del DOGV
:   04-09-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/6409


Data del document
:   25-06-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 25 de juny de 1998, de la Conselleria de Cultura, Educació i Ciència, per la qual s'atribuïx la denominació específica de José Marhuenda Prats a l'Institut d'Educació Secundària de Pinoso. [1998/A6409]
  
El Consell Escolar de l'Institut d'Educació Secundària de Pinoso va aprovar, el dia 29 d'abril de 1997, sol·licitar la denominació específica de José Marhuenda Prats per a l'esmentat centre. Dita proposta va ser assumida pel Consell Escolar Municipal, en la sessió celebrada el dia 7 de maig de 1997, i disposa de l'informe favorable de la Direcció Territorial de Cultura i Educació d'Alacant.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 3.2 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, publicat en el Diari Oficial de la Generalitat Valenciana, de 8 de setembre, establix que una vegada creat l'institut, el consell escolar podrà proposar a la citada Conselleria la denominació específica, després de l'informe favorable previ del consell escolar municipal o, si no n'hi ha, del ple de l'ajuntament corresponent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de José Marhuenda Prats a l'Institut d'Educació Secundària de Pinoso, codi 70738361.
  
DISPOSICIÓ ADDICIONAL
  
Dita disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Contra la present ordre, que posa fi a la via administrativa, podrà interposar-se recurs contenciós administratiu, que requerirà la comunicació prèvia a l'òrgan que va dictar l'acte impugnat, segons el que establix l'article 110.3 de la Llei 30/1992, davant del Tribunal Superior de Justícia de la Comunitat Valenciana en el termini de dos mesos comptadors a partir de l'endemà de la seua publicació de l'Ordre en el Diari Oficial de la Generalitat Valenciana, conformement al que preveu l'article 58.3 de la Llei de la Jurisdicció Contenciosa Administrativa.
  
València, 25 de juny de 1998
  
El conseller de Cultura, Educació i Ciència,